নিজস্ব প্রতিবেদন:  প্রায় সাড়ে তিন ঘণ্টা ধরে কলকাতার বেসরকারি হাসপাতালে মেরুদণ্ডের অস্ত্রোপচার হল বিজেপি রাজ্য সভাপতি দিলীপ ঘোষের। তাঁর মেরুদণ্ডের কশেরুকার সামান্য অংশ বাদ দেওয়া হয়েছে বলে জানিয়েছেন চিকিত্সকরা। হাসপাতালের তরফে মেডিক্যাল বুলেটিন জারি করে জানানো হয়েছে, চিকিত্সায় সাড়া দিচ্ছেন দিলীপবাবু। আরও পড়ুন: দিলীপ ঘোষের মেরুদণ্ডের অস্ত্রোপচার
বেশ কিছু দিন ধরেই কোমরের ব্যথায় ভুগছিলেন দিলীপ ঘোষ। সোমবার সকালে তাঁর শরীরের নিম্নাংশ অসাড় হতে শুরু করে। তড়িঘড়ি তাঁকে ভর্তি করা হয় বিধাননগরের বেসরকারি হাসপাতালে। চিকিত্সকরা আগেই জানিয়েছিলেন, দিলীপের মেরুদণ্ডে দুটি কশেরুকার মধ্যে সমস্যা দেখা দিয়েছে।  বুধবার সকালে তাঁর সফল অস্ত্রোপচার হয়।